Ved forårsafslutningen 23. marts 2024 var der kåringer og hæder til mange i Korup Håndbold.  
Ikke mindst blev en af Korup Håndbolds største ildsjæle hædret.  
Lotte Hansen har i mange år selv spillet håndbold i Korup. Ligeledes har hun været træner i mange år. Lotte har trænet stort set alle aldersgrupper gennem tiderne. I en del år sågar mere end ét hold ad gangen. Hun har siddet i bestyrelsen i mange år og har de seneste år også været formand for sponsorudvalget.  
Lotte har i den grad gjort sig fortjent til at blive hædret med guldnålen, som hun fik overrakt ved forårsafslutningen.   
Hun er dermed også blevet æresmedlem i Korup IF.

Stort tillykke!